मिट्टी परीक्षण के लिए प्रदेश में खुलेंगी 8 नई प्रयोगशाला
मिट्टी परीक्षण के लिए प्रदेश में 8 नई लैब खुलेंगी। एक लैब बिलासपुर संभाग के मुंगेली में स्थापित की जाएगी। अाने वाले दिनों में सभी जिलों में लैब बनाए जाने की योजना है, ताकि मिट्टी परीक्षण में न किसानों और विभागीय अधिकारियों को परेशानी न हो।
वर्तमान में बिलासपुर संभाग में केवल बिलासपुर और जांजगीर-चांपा जिले में ही मिट्टी परीक्षण प्रयोगशाला है। जांजगीर-चांपा की लैब एनजीओ की है। बिलासपुर की लैब में बिलासपुर, मुंगेली जिले और जांजगीर की लैब में रायगढ़, कोरबा और सरगुजा संभाग के किसान मिट्टी परीक्षण कराते हैं। पहले सरगुजा संभाग का भी मिट्टी परीक्षण बिलासपुर में ही होता था।
10 हजार सैंपल की है लैब की क्षमता
अभी प्रदेश की सभी लैब में 10 हजार सैंपल जांचने की क्षमता है, जो किसानों की संख्या के आधार पर बहुत ही कम है। अब जो नई लैब बनाए जाएंगी, उसकी क्षमता अधिक होगी। ऐसा इसलिए किया जा रहा है कि कम समय में अधिक से अधिक सैंपल की जांच की जा सके। मिट्टी परीक्षण की रिपोर्ट के आधार ही किसानों को स्वाइल हेल्थ कार्ड दिया जाता है।
1500 किसानों को मिल चुका है हेल्थ स्वाइल कार्ड
बिलासपुर जिले में 1500 से अधिक किसानों को स्वाइल हेल्थ कार्ड मिल चुके हैं। संभावना जताई जा रही है कि मार्च-अप्रैल में मिट्टी परीक्षण के बाद शेष किसानों को कार्ड दे दिया जाएगा। स्वाइल हेल्थ कार्ड से किसानों को यह पता चलता है कि उनके खेतों में कौन से पोषक तत्वों की कमी है। इसके अाधार पर वे मिट्टी में पोषक तत्वों को बढ़ाने के लिए उपाय कर सकता है।
सैंपल के पीछे सरकार देती है 190 रुपए की सब्सिडी
जहां मिट्टी परीक्षण का कार्य एनजीओ द्वारा किया जाता है, वहां सरकार एक सैंपल के पीछे 190 रुपए सब्सिडी के रूप में देती है। सरकारी लैब होने से मिट्टी परीक्षण यहीं होगा और सरकार को सब्सिडी भी नहीं देनी पड़ेगी। अभी किसानों से प्रति नमूने 3 सौ रुपए बतौर शुल्क के रूप में लिए जाते हैं, जिसे शासन के खाते में जमा कराया जाता है।
हर किसानों के पास होगा स्वाइल हैल्थ कार्ड
मिट्टी परीक्षण के लिए प्रदेश में 8 नई लैब खुलेंगी। इसमें बिलासपुर संभाग में मुंगेली का चयन किया गया है। आने वाले दिनों में सभी जिलों में अलग-अलग लैब होंगी और हर किसानों के पास स्वाइल हेल्थ कार्ड होगा।’’ -पीएल परौहा, सहायक मिट्टी परीक्षण अधिकारी बिलासपुर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva